अब ऊपर लिखे दोनों पैराग्राफ को पढ़िए और विचार कीजिए कि दोनों में लिखी बातें एक दुसरे से अलग है क्या ? पहला पैराग्राफ देश के वरिष्ठ व्यंग्यकार हरिशंकर परसाई जी का है और दूसरा मैंने लिखा है। अब इसे लिखने पर हरिशंकर जी को व्यंग्यकार कहा गया और मुझे शायद ट्रॉल कहा जायेगा। एक बात सोचिए ये ट्रॉल आखिर है क्या ? कौन है ये लोग ? कहाँ से आते हैं ? आप या मैं किसी मुद्दे पर अगर कटाक्ष करते हैं या व्यंग्य करते हैं तो सीधे ट्रॉल की संज्ञा दे दी जाती है। ऐसा क्यों ? किसी का विरोध करने का तरीका सीधा होता है तो किसी का व्यंग्यात्मक। इसमें ट्रॉल शब्द कहाँ से आया ? आखिर समय बदला है, व्यवहार बदले हैं, पत्रकारिता, राजनीति, कूटनीति सब कुछ बदली है तो क्या व्यंग्य का स्वरूप नहीं बदलेगा ? क्या कटाक्ष करने का स्वरूप नहीं बदलेगा ? व्यंग्य और कटाक्ष में जबतक अभद्र भाषा का इस्तेमाल ना हो रहा है वो तो व्यंग्य ही कहलायेगा। लेकिन आज के छद्म नारीवादी और फर्ज़ी ड्रामेबाज लोग विरोध और आलोचना के लिए लिखे गये व्यंग्य को ट्रॉल कहते नहीं थक रहें हैं। इन्हें हर आलोचना और व्यंग्य में ट्रॉल नज़र आ रहा है।